ועדת העבודה, הרווחה והבריאות, כנסת 17, פרוטוקול מספר 538, 2008-11-03 08:30

יצחק גלנטי: בוקר טוב.

יצחק גלנטי: אני מצטער על האיחור.

יצחק גלנטי: האיחור נבע מתוך רצון להיענות במידת מה לנציג האוצר.

רן כהן: רחשי לב הציבור.

יצחק גלנטי: אם אתה קורא לאוצר רחשי לב הציבור, אני בספק.

רן כהן: אז אני חוזר בי.

יצחק גלנטי: אבל, בכל זאת נענינו לבקשה.

יצחק גלנטי: אבל, עדיין נציג האוצר טרם הגיע.

יצחק גלנטי: יש לו כנראה בעיות תחבורתיות, פקקים – אני לא יודע מה.

יצחק גלנטי: על כל פנים, אני פותח בזה את הישיבה.

יצחק גלנטי: זה אפילו כבר לא דיון, אלא אנחנו למעשה כבר נכנסים להצבעה לגבי הצעת חוק ביטוח בריאות ממלכתי (תיקון מס' 37)(הרחבת זכאותם של ילדים עם אוטיזם), התשס"ז-2007, של חבר הכנסת היוזם ואסל טאהא - - - אני שמח לראות ולשמוע שנציג האוצר הגיע.

יצחק גלנטי: מכל מקום, הצעת החוק היא של חבר הכנסת ואסל טאהא, חבר הכנסת ג'מאל זחאקלה, חבר הכנסת יורם מרציאנו, חבר הכנסת דוד אזולאי, חבר הכנסת אריה אלדד, חבר הכנסת אברהם רביץ, חבר הכנסת אמנון כהן, חברת הכנסת נאדיה חילו.

רן כהן: אפילו אני בכוח הכנסתי את עצמי.

רן כהן: אבל לא רשום, אין בעיה.

יצחק גלנטי: לא רשום, אני מתנצל על כך.

יצחק גלנטי: ידידי חבר הכנסת עכשיו הלך והודיע עכשיו הודעה בומבסטית.

יצחק גלנטי: הוא רוצה להיפרד מאיתנו מבלי שהוא קיבל בכלל את אישור הוועדה הזאת.

יצחק גלנטי: על זה אנחנו נתחשבן איתנו.

יצחק גלנטי: עד כמה שזכור לי, הסיכום היה שכל הנוגעים בדבר היו צריכים להביא לוועדה הזאת איזשהן הסכמות למה שהיה בישיבה הקודמת.

יצחק גלנטי: אי לזאת, אני אשמח שמישהו מהמסכימים, או חבר הכנסת ואסל טאהא, יסבירו לנו במה מדובר.

ואסל טאהא: אדוני היושב ראש, חברי הכנסת, אני רוצה לדבר בקצרה על עניין זה.

ואסל טאהא: אנחנו חיכינו להצבעה, ונתנו את כל הזמן שישנו בעולם על מנת להגיע להסכמות.

ואסל טאהא: כנראה שעוד לא שמענו על הסכמות.

ואסל טאהא: היו הצעות, ותיכף נשמע את ההצעות במלואן.

ואסל טאהא: אני ושאר חברי הכנסת נדון בהצעות ונראה אם אנחנו נסכים לעניין.

ואסל טאהא: זהו חוק חשוב מאוד, וכדאי מאוד להכתיר את סיום ימיה של הכנסת הזאת בעזרה לקבוצה החלשה הזאת שסבלה מאוד במשך הזמן.

ואסל טאהא: די לסבל.

ואסל טאהא: אנחנו צריכים להושיט לקבוצה הזאת יד.

ואסל טאהא: צריך להעביר את הצעת החוק כמה שיותר מהר למליאה, היום או מחר, וזאת אפשר לעשות בעזרתה של הוועדה ובעזרת יושב-ראש הוועדה.

ואסל טאהא: אני בטוח שזה יזכה להסכמה גם משאר חברי הבית.

יצחק גלנטי: אם זה יקבל בכל מקרה את ההסכמה של הוועדה אז אתה שאתה הוא המציע מהסיעה שלך, תצטרך להגיש את זה על פי המוסכמות נכון לרגע, לוועדת ההסכמות על מנת שזה יעלה למליאה.

יצחק גלנטי: חבר הכנסת רן כהן, בבקשה.

רן כהן: אדוני היושב ראש, בהמשך לדבריו של חבר הכנסת ואסל טאהא, הבוקר נודע לנו שיש הסכמה או הבנה שאולי החוק הזה יוחל במהלך שלוש שנים באופן מודרג.

רן כהן: נדמה לי שלנוכח העובדה שהכנסת מתפזרת, ויש לנו בעצם זמן מאוד מאוד קצר כדי לנסות ולקדם את החוק, מן הראוי לקבל את ההצעה הזאת.

רן כהן: אבל, אולי כדאי שמישהו יפרט אותה.

רן כהן: אנחנו קצת נחנקים, ואנחנו בדוחק, אבל נדמה לי שנוכל לקבל את ההצעה אם היא לפחות עושה כבר משהו לשנה הבאה, ומשהו לשנתיים שאחריה.

יצחק גלנטי: נציג האוצר, תציג בבקשה את ההצעה כדי שנדע איפה אנחנו עומדים.

יאיר זילברשטיין: במהלך החודשים האחרונים התנהלו מגעים בין כל הגורמים הנוגעים לדבר שזה בעצם ממשלה, קופות חולים שצריכות ליישם את החוק, וארגונים ונציגים של האוטיסטים, על מנת להגיע לאיזשהן הסכמות, לפחות על החלק המקצועי.

יאיר זילברשטיין: יש עדיין מחלוקת על החלק המימוני של ההצעה.

קריאה: גם בחלק המקצועי.

יאיר זילברשטיין: אני חושב שההסכמות הן כמעט גורפות.

נתן סמוך: לא, הן לא גורפות.

נתן סמוך: הן לא דעת משרד הבריאות.

יצחק גלנטי: עו"ד סמוך, תוכל להתייחס אחר כך.

יאיר זילברשטיין: בסיס ההצעה הוא החלה של טיפול פארא-רפואי לילדים אוטיסטים מגיל 7 עד 18 שזו בעצם הקבוצה שהיום לא מקבלת טיפול מגורמים אחרים, בהיקף של עד שלוש שעות שבועיות בהתאם לשיקול דעת רפואי כמקובל בכל הטיפול הפארא-רפואיים, כאשר לצורך פריסת העלות התקציבית שנאמדת בכ-80 מיליון שקלים - - -

יצחק גלנטי: אני מצטער מאוד, אדוני.

יצחק גלנטי: אני מוחה.

יצחק גלנטי: יש לי פה תצהיר של מנכ"ל משרד הבריאות פרופ' ישראלי, ואני אצטט.

יצחק גלנטי: בסעיף 5 של המכתב של המנהל הכללי אליי: "בנסיבות אלה - - -

יאיר זילברשטיין: כנגד התצהיר הזה יש גם תצהיר של - - -

יצחק גלנטי: אני מצטט את סעיף 5: "בנסיבות אלה נראה לנו כי נכון יהיה להשלים הליך החקיקה על בסיס החלטת הוועדה כי אין מדובר בהצעה תקציבית", נקודה.

יצחק גלנטי: אז בוא לא נחזור עכשיו לקיים דיון אם זה תקציבי או לא תקציבי.

יצחק גלנטי: יש פה החלטה שזה לא תקציבי.

יאיר זילברשטיין: מבלי להיכנס לשאלה המשפטית אם זה תקציבי או לא תקציבי, גם מנכ"ל משרד הבריאות לא יכול להכחיש שמתן טיפול שהיום לא ניתן, יש לו עלות.

יצחק גלנטי: אבל, אם העלות לא נופלת על האוצר אז למה זה בעיה של האוצר?

יאיר זילברשטיין: שוב, עמדת האוצר כפי שהובעה במכתבו של רביב סובל לוועדה וליושב ראש היא שהטלת חובה כזאת כבדה על קופות החולים תיצור בעיה תקציבית לקופות שבסופו של דבר כן יכולה להתגלגל לאוצר.

יאיר זילברשטיין: מדובר פה בהצעה המקורית על מאות מיליוני שקלים, וגם בהצעת הפשרה על 80 מיליוני שקלים.

יאיר זילברשטיין: זה לא משהו שלדעתנו הקופות יכולות לספוג אותו.

תמי בן דוד יונה: האם אתה דובר קופות החולים או דובר האוצר?

יצחק גלנטי: אני שמח מאוד לשמוע על כך שהאוצר תומך בקופות החולים מעכשיו ואילך, ומוכן - - -

יאיר זילברשטיין: גם חוק ביטוח בריאות ממלכתי מטיל על הממשלה את החובה לדאוג ליציבות הפיננסית של קופות החולים.

יאיר זילברשטיין: אני בטוח שזה משהו שהוא יקר לכולנו.

רן כהן: חוק הביטוח הוא ממלכתי, הוא לא קופתי.

אורית נוקד: עם כל הכבוד לכל הגופים האחרים, והמשפחות, מה עם הילדים בסופו של דבר?

יאיר זילברשטיין: ולכן, איך שלא מסובבים את זה כל הסדר מקצועי צריך להיות מלווה באיזשהו הסדר מימוני כי מישהו יצטרך לשלם את הדבר הזה - שוב, מבלי להיכנס לשאלה שבה הכריעה הוועדה.

יאיר זילברשטיין: לכן, בדיונים שהתנהלו, התנהלו דיונים גם על הכסף, כי מה לעשות?

יאיר זילברשטיין: זה עולה כסף, והרבה כסף.

יצחק גלנטי: פרט לנושא המימון, האם ישנן הסכמות לגבי הנושאים האחרים?

יאיר זילברשטיין: אני רק אציג את הדבר הבא – יש פה פריסה לשנתיים.

יצחק גלנטי: בוקר טוב, חבר הכנסת מרציאנו.

יורם מרציאנו: איך כשהגעתי שמעתי את פקיד האוצר מדבר על כך שזה עולה כסף.

יצחק גלנטי: האם פעם שמעת על משהו שהאוצר מדבר עליו ולא עולה כסף?

יורם מרציאנו: האם אנחנו עושים חשבונות של כסף במה שקשור לילדים אוטיסטים?

יצחק גלנטי: חבר הכנסת מרציאנו, בוא נשמע אותו עד הסוף, ואחר כך תוכל להתייחס.

יאיר זילברשטיין: לצורך ההסדר המימוני המוצע, מוצע פה לתת את הטיפול בשתי פעימות, כאשר בשנה הראשונה יהיו לנו רק שעתיים שבועיות, ומהשנה השנייה ואילך נגיע לטיפול הרגיל של שלוש שעות שבועיות.

יאיר זילברשטיין: זה ההסדר שיש עליו הבנה.

יאיר זילברשטיין: שוב, למעט הצד המימוני שלו.

אורית נוקד: אני הגעתי לפה במיוחד הבוקר מוקדם, יש לי עוד דיונים במקומות אחרים כאן בכנסת.

אורית נוקד: אני באתי הנה משום שאני חושבת שהכנסת צריכה לעשות הכול על מנת להרחיב את השירותים שניתנים לילדים האוטיסטים, ולמשפחות שלא שפר עליהן גורלן.

אורית נוקד: מאחר והוחלט על בחירות, אני חושבת שחשוב מאוד שההצעה הזאת תוצבע היום כהכנה לקריאה שנייה ושלישית על מנת שהסאגה הזאת תיגמר.

אורית נוקד: זה פשוט מסע של השפלות.

רן כהן: זה התעללות בילדים.

אורית נוקד: בדיוק, והגיע הזמן לסיים את זה.

אורית נוקד: הסכומים שהוזכרו פה הם פשוט לא עומדים מול הסיטואציות שבהן המשפחות והילדים נמצאים בהן יום יום.

רן כהן: יאיר, אני לא הבנתי.

רן כהן: האם אתם הסכמתם על פריסה לשנתיים?

יאיר זילברשטיין: כן, זה שנתיים.

יאיר זילברשטיין: מלכתחילה זה שנתיים, השלוש זה טעות.

יצחק גלנטי: שתי פעימות.

וילמה מאור: מאיפה התקציב?

יצחק גלנטי: לא, על התקציב הוא מדבר בנושא אחר לגמרי.

יצחק גלנטי: הוא טוען שעל התקציב אין הסכמות.

יאיר זילברשטיין: במקרה של הטיפול, - - - גם לנציגי ההורים להיות מעורבים במשא ומתן ולהביע את דעתם.

רן כהן: אדוני היושב ראש, מאחר ויש הסכמה עם האוצר על החוק, ועל פריסה לשנתיים, נדמה לי שמה שהכנסת צריכה לעשות הוא באמת להעביר את החוק - - -

נתן סמוך: אבל חבר הכנסת כהן, יש עוד רכיבים בהצעה - - -

ואסל טאהא: אז תמשיכו אתם את הדיונים.

יצחק גלנטי: חבר הכנסת מרציאנו, בבקשה.

יורם מרציאנו: אדוני היושב ראש, אני מודה לך על קיום הדיון הבוקר.

יורם מרציאנו: כמו שאמרה חברתי חברת הכנסת נוקד, אנחנו לא יודעים מתי אנחנו אמורים לסיים את המושב הזה.

יורם מרציאנו: כפי הנראה, זה יכול להיות בסוף השבוע, או בסוף השבוע הבא.

יורם מרציאנו: יכול להיות שתוך עשרה ימים הכנסת הזאת מתפזרת, והיא איננה קיימת עוד.

יורם מרציאנו: כשנכנסתי שמעתי את דבריו של נציג האוצר, ואני מבין שבסופו של דבר אנחנו מדברים בנושאים כספיים, הרי אין שום דבר שבסוף הוא לא כסף.

יורם מרציאנו: אבל יחד עם זאת, יש דברים שככל שהם כסף, מדובר בחיי אדם.

יורם מרציאנו: המדינה קמה על הבסיס של הערבות ההדדית שלצערי הרב הולכת ונעלמת.

יורם מרציאנו: פה אנחנו מדברים בעניינים כספיים אל מול ילדים שכאלה, ולפעמים חשבתי זה חלום, אבל אני רואה שזה לא מציאות.

יורם מרציאנו: פעם אחת הגורל התאכזר אל הילדים הנהדרים האלה שהם שלנו, ופעם שנייה האוצר מתאכזר.

יורם מרציאנו: לא מדובר בסכומים שבגללם יכול תקציב המדינה ליפול.

יורם מרציאנו: זה לא משהו אסטרונומי, זה משהו שיכול פה להקל על ילדים.

יורם מרציאנו: אתה יודע שבעיננו כל ילד הוא עולם ומלואו.

יורם מרציאנו: לא מדובר פה אפילו לא במאות מיליוני שקלים, אלא מדובר בעשרות מיליוני שקלים.

יורם מרציאנו: אנחנו מכירים את זה, כבר ישבנו כאן סביב על השולחן.

יורם מרציאנו: כבר הגענו לאיזשהן הסכמות.

יורם מרציאנו: בסוף מושב שעבר כבר ישבנו וגמרנו, ופקידי האוצר ישבו איתכם, ושר האוצר כבר הסכים.

יורם מרציאנו: בגלל כל מיני סיבות פוליטיות כאלה ואחרות - - - אדוני היושב ראש, אני חושב שכל מה שצריך לעשות עכשיו הוא לגלות שעה של רצון טוב, כי אם זה לא יעבור בעשרה ימים האלה, אני בספק איך זה יעבור בפעם הבאה.

רן כהן: שלא יהיו טעויות, אין עשרה ימים.

רן כהן: היום זה היום האחרון.

יורם מרציאנו: מחזקים אותי חבריי שמכירים את הכנסת יותר ממני.

יורם מרציאנו: אני חושב שצריך לגמור את זה היום, ושמחר זה יונח במזכירות הכנסת להצבעה כדי שנביא באמת תקווה, ואולי קצת נעלה חיוך אצל ההורים האלה שמסתכלים עלינו עכשיו ומחכים לבשורה מאיתנו.

יורם מרציאנו: תאמינו לי, אין פה פריימריס.

יורם מרציאנו: זה לא מועצת החלב שאתם בעוד רבע שעה תראו את אולם ועדת הכלכלה מלא, כי כולם רוצים את קולות הקיבוצים.

יורם מרציאנו: פה זה ילדים, הם לא מצביעים.

יורם מרציאנו: פה זה באמת ובתמים נושא חברתי מהמעלה הראשונה, וכפי שאתם יודעים - השכר היחידי שאפשר לקבל עליו זה אם יש אלוהים בשמיים.

יצחק גלנטי: אני חייב רק לומר שמישהו חס וחלילה לא יעלה בדעתו כאילו פה מדובר באיזושהי הצעת חוק פופוליסטית.

יצחק גלנטי: זה רחוק מלהיות פופוליזם.

יצחק גלנטי: אנחנו מדברים באמת על קבוצה לא גדולה, אבל קבוצה של ילדים שהגורל התאכזר אליה, וחייבים בכל זאת לאפשר להם את הקיום בכבוד עד כמה שניתן.

יצחק גלנטי: מר נתן סמוך ממשרד הבריאות, בבקשה.

נתן סמוך: אני אתייחס לתיקונים שהוצגו רק בחלקם בהצעת החוק הכביכול מוסכמת על כולם, אבל בהחלט לא מוסכמת על משרד הבריאות, אני אומר את הדברים על דעתו של מנכ"ל משרד הבריאות.

נתן סמוך: אני אעבור לרכיבים שנראים לנו בעייתיים, ואני אגיד רכיבים שלדעתי אף שהם לא חיוניים איתם ניתן להשלים.

יצחק גלנטי: נציג האוצר, סלח לי.

יצחק גלנטי: הצעת הפשרה לא היתה צריכה להיות מונחת כעת, ברגע זה על שולחן הוועדה.

נתן סמוך: אני חייב להתייחס לזה כי כולם מדברים על ההצעה הזאת אם היא עומדת על השולחן.

יצחק גלנטי: לא, אבל אי אפשר להגיש עכשיו.

נתן סמוך: זה לא הצעה שלנו.

יאיר זילברשטיין: זאת פשוט ההצעה ש- - -

יצחק גלנטי: אתה לא יכול להניח אותה בזמן הישיבה של הוועדה.

יצחק גלנטי: זה זלזול בוועדה, אני לא מקבל את זה בכלל.

יצחק גלנטי: אני אפילו לא מוכן לקרוא אותה.

יורם מרציאנו: עם כל הכבוד, יש פה מציעי חוק בראשותו של חבר הכנסת טאהא.

יורם מרציאנו: מה זה להניח לו הצעת פשרה מבלי לדבר איתו בכלל?

יורם מרציאנו: חבר'ה עם כל הכבוד, דברו איתנו לפני.

יצחק גלנטי: חבר הכנסת מרציאנו, אני לא יודע, יכול להיות שכבר היו איזשהם סיכומים בעל-פה, וכל מה שעשו זה שהדפיסו את זה עכשיו.

יצחק גלנטי: אבל, אני לא מוכן לקבל בשום אופן מצב שהצעת החוק מונחת בצורה כזאת - לא.

יצחק גלנטי: זה זלזול מופגן, אני מודיע לך את זה.

יאיר זילברשטיין: אני רק רוצה לציין, ההצעה הזאת נשלחה לחבר הכנסת המציע לפני מספר ימים בכתב, ואותו נוסח בדיוק כמו עכשיו.

וילמה מאור: אז למה היה כל כך קשה להביא לנו אתמול לפחות?

יצחק גלנטי: חבר הכנסת זכותו להציע, וזכותכם לקיים מגעים ביניכם.

יצחק גלנטי: הכתובת היא הוועדה.

יצחק גלנטי: מדוע אי אפשר היה להניח את זה אתמול או שלשום, בפני הוועדה?

יצחק גלנטי: האם אתה מביא לי את זה עכשיו לוועדה?

יצחק גלנטי: תודה רבה.

יצחק גלנטי: לכן אני מצטער מאוד רבותי, אני בכלל לא מתכוון להתייחס להצעה זו.

נתן סמוך: כדי שהדברים האלה בכל זאת ייאמרו, ההצעה של משרד האוצר מתייחסת לא רק לפריסה של ההסדר על פני שנתיים כמו שנאמר פה, היא מתייחסת גם לגריעת זכויות בעיננו מהותיות ביותר, בעיקר לגבי שכבת הילדים של עד גיל 7.

נתן סמוך: חלק ניכר מהילדים האלה מקבלים שירותים במסגרת הגנים הטיפוליים.

נתן סמוך: אבל, עשויים להיות ילדים שלא מקבלים שירותים במסגרת הגנים הטיפוליים.

נתן סמוך: ולגבי הילדים האלה מה שקורה הוא שלא מובטחים להם אפילו השירותים שניתנים לילדים רגילים שאינם ילדים שסובלים מלקות סומטית.

נתן סמוך: כלומר, להבדיל מהילדים מעל גיל 7, או מעל גיל הגן שלגביהם באים ואומרים: אתם תקבלו יותר מאשר ילדים רגילים, אבל לא תקבלו בדיוק את מה שמקבלים ילדים שסובלים מלקות סומטית, כאן זה גורע מהמצב המשפטי כמו שאנחנו מבינים את זה היום, אבל אני עוד יכול להבין שמדובר בפשרה שהכנסת כדי לקדם איזושהי הצעת חוק מוכנה ללכת אליה.

נתן סמוך: יש רכיבים בהצעת החוק שנוגעים גם לזה, וגם איתם בחלקם יש בעיה.

נתן סמוך: אבל, לא עם כולם.

יצחק גלנטי: עו"ד סמוך, האם אתה יודע על כמות מספרית של ילדים כאלה?

בלה בן גרשון: 1,200 ילדים.

יצחק גלנטי: 1,200 מתחת לגיל 7.

נתן סמוך: לא, אבל לגבי ילדים שאינם בגנים טיפוליים?

בלה בן גרשון: יש לנו מתוך זה כ-20% שלא מגיעים ל- - -

נתן סמוך: לגבי הילדים האלה, באה הצעה החוק ואומרת: קופות החולים לא חייבות כלום.

נתן סמוך: זה מנוגד לתוספת השנייה לחוק ביטוח בריאות ממלכתי שמחייבת את קופות החולים לתת שירותים מסוימים, פסיכולוגיים, גם בגנים טיפוליים, כאשר את החובה הזאת אנחנו ויתרנו עליה.

נתן סמוך: משרד הבריאות היום בגנים טיפוליים נותן את כל השירותים, לרבות חלק מהשירותים שקופות החולים היו אמורות במפורש ל- - -

יצחק גלנטי: אדוני, האם אני צריך להבין מתוך זה שמשרד הבריאות ויתר בשלב זה על הדרישה לגבי אותם מקרים - זה בערך כ-250 ילדים שהם מתחת לגיל 7?

נתן סמוך: לא, אני אסביר.

נתן סמוך: לגבי ילדים שנמצאים בגנים טיפוליים, חובת משרד הבריאות לספק להם שירותים.

נתן סמוך: אמרתי שלמרות שבתוספת השנייה נאמר שגם במסגרת גנים טיפוליים, קופות החולים חייבות לתת שירותים פסיכולוגיים, משרד הבריאות קיבל על עצמו בגנים טיפוליים לממן את מלוא מרכיבי הטיפול – אני משאיר את זה בצד.

נתן סמוך: אומרת כרגע הצעת החוק: קופות החולים לא יהיו חייבות לספק שירותים לילדים עד גיל 7 גם שעה שהם לא נמצאים בגנים טיפוליים, ולכן לא מקבלים שירותים ממשרד הבריאות.

נתן סמוך: לחלק הזה משרד הבריאות לא יכול להסכים, כי המשמעות היא שבניגוד לילדים מעל גיל 7 שם אומרת הצעת החוק: אני נותנת לילדים אוטיסטים שירותים שהם מעבר למה שניתן לילדים רגילים, אבל אולי מעט פחות ממה שניתן לילדים שסובלים מלקות סומטית, ואני אומר בקטע הזה - למרות שהוא גורע מהמצב המשפטי הקיים כמו שאנחנו מבינים אותו - מאוד יכול להיות שזו פשרה שהוועדה מוכנה ללכת אליו כדי לקדם פתרון פרקטי.

נתן סמוך: אני חושב שהוועדה לא נכון שהיא תקבל הצעה שאומרת שילדים עד גיל 7 שלא מקבלים שירותים מגנים טיפוליים ייזרקו הצידה בגלל שחלק מהגורמים שהתעסקו בניסוח הצעת החוק מעוניינים בעיקר באינטרס של ילדים שהם מגיל 7 ואילך.

מלכי איציק: הרי אתם מחויבים עד גיל 7 גם אם זה - - -

נתן סמוך: אנחנו מחויבים בגנים טיפולים - - -

מלכי איציק: רגע, אני רוצה לקבל הבהרה.

מלכי איציק: בוא נקבל הבהרה ממך, אתה מדבר על משהו מאוד חשוב.

יצחק גלנטי: אני מבקש לאפשר לו לסיים.

נתן סמוך: אני אומר עוד דבר.

נתן סמוך: יש חלק נוסף.

נתן סמוך: אגב, יוצר הסדר נפרד לגבי ילדים שסובלים מאוטיזם ומדבר על זה שילדים שירכשו שירות באופן פרטי יקבלו החזר.

נתן סמוך: אני חייב לומר, יש רגליים לסברה שאולי זה המצב המשפטי שניתן להחיל אותו לא רק על ילדים אוטיסטים, אלא גם על ילדים אחרים.

נתן סמוך: בשלב המסוים הזה ברור לנו שבעיית הזמינות של שירותים היא בעיה שקיימת לא רק ביחס לילדים שסובלים מאוטיזם, אלא גם ביחס לילדים אחרים שזקוקים לשירותים התפתחותיים.

נתן סמוך: הבעיה הזאת נובעת לא רק ממחסור בכוח אדם, אלא היא נובעת גם מהעובדה שכוח האדם הקיים במערכת, לרבות מכונים להתפתחות הילד לא ממוצה, כולל לא על-ידי הפניה של קופות החולים.

נתן סמוך: כלומר, קופות החולים יכולות להפנות לנותני שירותים ולא עושות את זה.

נתן סמוך: מבחינתו, לא ייתכן שפתרון של בעיה שקיימת באופן רוחבי, תיפתר על-ידי הצעת החוק באופן מפלה רק ביחס לילדים שסובלים מאוטיזם.

נתן סמוך: אני עכשיו אומר משהו בסופו של דבר, וזה חשוב לכל נוסח של הצעת החוק.

נתן סמוך: מבחינתו, הצעת החוק היא הצעה לא תקציבית.

נתן סמוך: המשמעות היא שהממשלה לא חייבת לממן את הצעת החוק, ולא תשא בעלות שלה.

נתן סמוך: לו יצויר שהממשלה מעוניינת לקבל החלטה - וזאת שאלה משפטית שאני לא אכנס אליה כרגע - אם היא רוצה לממן משהו שהיא לא חייבת לממן, גם בסיטואציה כזאת מי שצריך להחליט על זה זה הממשלה והכנסת.

נתן סמוך: עם כל הכבוד לנציג האוצר, הוא לא מוסמך פה כנציג של אגף תקציבים להודיע שהממשלה תממן הצעת חוק שהיא לא קיבלה החלטה לממן, ושמבחינתנו היא לא חייבת משפטית לממן.

נתן סמוך: יש לו טענות בנושא הזה, שייגש ליועץ המשפטי לממשלה, שיקבל את האישור הנכון מהגורמים המתאימים.

נתן סמוך: הוא לא יכול לקבל פה התחייבות בשם הממשלה.

נתן סמוך: אני אומר את הדברים האלה דווקא משום שייתכן שהצעת החוק במתכונת כלשהי תעבור, כדי שלא תהיה טענה שהצעת החוק הזאת עברה על בסיס מצג של משרד האוצר שהוא כרגע, בשלב הזה, מצג שניתן בחוסר סמכות, שלפי הצעת החוק הזאת מחייבת את הממשלה לשים כסף.

נתן סמוך: האוצר רוצה, יש לו דרך לעשות את הדברים האלה.

נתן סמוך: הוא יכול לגשת לממשלה, הוא יכול לגשת לכנסת.

נתן סמוך: חלק מההצעות שהוא זרק פה הן אפילו לא בסמכות הממשלה.

נתן סמוך: כשדובר על לקחת מהסל, זה מצג גם כשנעשה בפני בית המשפט העליון, מצג שנעשה בפני הכנסת.

נתן סמוך: אי אפשר לקחת דפים וליצור איזושהי טיוטת סיכום, ולבוא ולהגיד: זה המצג שעומד בפני הוועדה.

נתן סמוך: זה לא המצג שעומד בפני הוועדה.

רן כהן: עו"ד סמוך, איפה מופיע פה שזה על חשבון הסל?

רן כהן: - - -

נתן סמוך: נאמר פה על-ידי נציג האוצר שיש היבט תקציבי שמישהו צריך לשאת בו.

נתן סמוך: אני לא יודע איך מתכוונים לשאת בו.

נתן סמוך: אני קודם כל צריך לבוא ולהגיד שההצעה היא לא תקציבית, ונציג האוצר לא מוסמך לבוא ולקבל התחייבויות תקציביות בשם הממשלה.

נתן סמוך: אני מקווה שזה יהיה לפחות ברור לכולם.

נתן סמוך: שנית, האופציה שדובר עליה בזמנו היתה האופציה הזאת למימון באמצעות כספי הסל.

נתן סמוך: אני חייב להגיד פה כדי שלא תיטען טענה שהיה פה איזשהו מצג בפני הוועדה שקושר אחרי זה את הממשלה בשלב מאוחר לחקיקת החוק.

נתן סמוך: אני חייב לבוא ולהגיד: אין מצג כזה, בוודאי לא על-ידי גורם מוסמך לתת מצגים מהסוג הזה.

יורם מרציאנו: מתי אדוני מתכוון לקיים הצבעה?

קריאות: עכשיו, היום.

נתן סמוך: השאלה היא על איזה נוסח?

ואסל טאהא: אנחנו הצענו את ההצעה הזאת כדי לעזור לקבוצה חלשה.

ואסל טאהא: בשום פנים ואופן לא נסכים שזה יהיה על חשבון קבוצה אחרת, בשום פנים ואופן.

ואסל טאהא: אנחנו לא רוצים לעזור לקבוצה אחת, ולגרוע מקבוצה אחרת.

ואסל טאהא: אנחנו רוצים לעזור לקבוצה הזאת.

ואסל טאהא: לכן, ההצעה הראשונה שהציעו שזה יהיה על חשבון, סירבנו לה, ולא קיבלנו אותה.

יצחק גלנטי: זה בכלל לא בא בחשבון להוציא כסף מסל התרופות על מנת לתת - - -

ואסל טאהא: מה שאני רואה כאן בהצעה שהוגשה הוא שזה שונה.

ואסל טאהא: כאן לא כתוב, ולא מופיע שזה יהיה על חשבון.

נתן סמוך: זה לא אמור להיות כתוב.

נתן סמוך: אבל לעומת זאת, - - -

יצחק גלנטי: אני פונה אל נציג האוצר, האם ברור לנציג האוצר שפה אנחנו לא מדברים בשום אופן על כך שהתקציב שיהיה איזה תקציב שלא יהיה, הוא בוודאי ובוודאי לא יילקח מתוך התקציב של משרד הבריאות לנושא של סל תרופות?

יאיר זילברשטיין: ההצעה של משרד האוצר היא לקחת כ-30 מיליון שקל בשנה מהתוספת שניתנה ל- - -

שמרית שקד גיטלין: למה לא הצגת זאת?

יצחק גלנטי: כיושב ראש הוועדה, אני מודיע לך שההצעה הזאת לא מתקבלת, נקודה.

שמרית שקד גיטלין: האם אתה לא חושב שהיית צריך להציג את זה כחלק מההסכם?

נתן סמוך: אגב, גם צריך לדעת על איזה הצעה מצביעים, כי בהצעה זו יש בה עוד רכיבים בעייתיים.

יאיר זילברשטיין: אני רוצה להתייחס לשני דברים שאמר עו"ד סמוך.

יאיר זילברשטיין: ראשית, בסוף הדברים הוא אמר שהממשלה בעצם התחייבה פה לממן את הצעת החוק, והוא צודק במאה אחוזים.

נתן סמוך: לא, אני לא אמרתי.

נתן סמוך: אמרתי שאתה התחייבת בחוסר סמכות, ואין לך סמכות.

נתן סמוך: וזה לא מצג שאתה רשאי במעמדך לעשות בוועדה.

נתן סמוך: גם אני לא, וגם אתה לא.

יאיר זילברשטיין: אני רוצה לחזק את מה שהוא אמר ולהבהיר - הממשלה כרגע מתנגדת להצעת החוק המקורית, ועמדת המשרד האוצר היא שהצעת החוק היא תקציבית, וגם הצעת החוק הזאת.

יאיר זילברשטיין: עם זאת, ניסינו פה להגיע פה לאיזשהו פשרה מקצועית, כאשר שוב הפעם יש מחלוקת בין כל הגורמים על אופן מימון ההצעה.

יאיר זילברשטיין: בשום פנים ואופן אין בדבר הזה משום התחייבות של הממשלה לממן את הצעת החוק אם היא תעבור.

רן כהן: מה זאת אומרת, הכנסת תחוקק ואתם לא תממנו?

יצחק גלנטי: חבר הכנסת כהן, האוצר בינתיים לא מכתיב לכנסת שום דבר.

יצחק גלנטי: האוצר זה זרוע ביצועית של המשטר, והכנסת היא הזרוע המחוקקת של המשטר.

יצחק גלנטי: אנחנו בינתיים חיים בדמוקרטיה – אומנם קצת מעוותת – אבל בינתיים בדמוקרטיה.

טלי שטיין: גם אני רוצה להגיד שההצעה היחידה המונחת לדעתי בפני הוועדה, היא ההצעה המקורית, משום שההצעה הזאת אף אחד לא ראה אותה.

טלי שטיין: אנחנו לא ראינו אותה, אנחנו לא בחנו את האספקטים המשפטיים, הכלכליים.

יצחק גלנטי: ההצעה הזאת שמונחת פה היא זו שמקובלת על משרד המשפטים?

שמרית שקד גיטלין: ההצעה בכחול.

טלי שטיין: - - -משרד המשפטים איננו מייצג דעה עצמאית.

טלי שטיין: אני אומרת שפורמאלית מה שמונח זה רק הדבר הזה.

נועם הויזלין: טלי, יש התנגדות של הממשלה לדבר הזה.

נועם הויזלין: נציג משרד המשפטים ציין את זה בצורה מפורשת שיש התנגדות של הממשלה להצעת החוק הזאת.

נתן סמוך: יש התנגדות של הממשלה, אבל האוצר מציע הצעה אלטרנטיבית שגם אותה הממשלה לא אישרה.

טלי שטיין: אשר לאספקטים המקצועיים, בוודאי שאנחנו לא יכולים לבחון אותם.

טלי שטיין: ולכן, אני לא מתייחסת לטענות שהובאו על-ידי נציג משרד הבריאות.

רות סיוון: אני רוצה לשאול ולהבין מה קורה לסוג הצעה כזאת שהאוצר מתנגד, והיא הרי לא תעבור במליאה, או אפילו לא תעלה למליאה גם אם הוועדה תצביע בעדה.

רות סיוון: אנחנו מרגישים שאנחנו נמצאים בין ה- - -

יצחק גלנטי: רות, את מתערבת בפרוצדורות הפנימיות של הכנסת.

יורם מרציאנו: חבר הכנסת גלנטי, אני מציע לשקול את הקולות.

יורם מרציאנו: אני פוחד פחד מוות עבור הילדים האלה שמרוב שאנחנו באים לברך, נצא מקללים.

יורם מרציאנו: בוא נסתפק במשהו שנוכל להשיג לעומת מצב שבו לא נשיג כלום.

יורם מרציאנו: יש לי תחושה שאם אנחנו נלך על עקשנות, אנחנו לא נשיג כלום – זה מה שאומרת הגברת סיוון.

מלכי איציק: אני חברת הנהלת אלו"ט, אני אימא.

מלכי איציק: אני שומעת פה את כל הקולות שאומרים בואו נשיג משהו.

מלכי איציק: הבן שלי היום הוא בן 18, ואני התחלתי את הפעילות הזאת על החוק הזה כשהבן שלי היה בן 9.

מלכי איציק: הבן שלי כבר לא ייהנה מהחוק הזה.

מלכי איציק: זה נורא נחמד שאתה רוצה לדאוג לילדים, אבל עד גיל 7 אתם כבר מחויבים לתת 14 טיפולים.

נתן סמוך: בגנים טיפוליים.

מלכי איציק: רגע, תן לי לגמור.

מלכי איציק: אני לא הפרעתי לך.

יצחק גלנטי: גברת איציק, אני מבקש.

יצחק גלנטי: אני לא רוצה לפתוח כעת את הנושא מחדש.

יצחק גלנטי: אני בהחלט מבין אותך.

מלכי איציק: זה לא התנצחות, זה מאוד חשוב לי, כי מאוד מאוד חשוב לילדים עד גיל 7.

מלכי איציק: אני רוצה הבהרה ממנו.

מלכי איציק: יש כאן איזשהו סוג של התחסדות, כי כל אחד פתאום פה דואג לנו, ובסוף אנחנו נשארים קרחים.

מלכי איציק: כבר 9 שנים דואגים כל כך לבן שלי שאני ממש מתפעלת מזה.

מלכי איציק: חשוב לי לדאוג לילדים עד גיל 7, ועד גיל 7 אמורים להיות לא רק גנים, אלא יש גם מרכזים טיפוליים שאתם מחויבים לילדים שלא בתוך גנים, שילד שנכנס למרכז טיפולי הוא גם יקבל את ה - - -

נתן סמוך: מה שאנחנו עושים אנחנו עושים גם מעבר לחובה שלנו.

נתן סמוך: אני הצהרתי פה בפני הוועדה שגם במקרים שבהם קופת החולים חייבת במפורש לעשות דברים – ויכולתי לגלגל את זה עליה – גם במקרים האלה - - - זה נכון שבחלק מהמקרים גם במקרים נוספים.

נתן סמוך: אני לא מוכן שהצעת החוק הזאת תגרע מזכויות של ילדים - - - מלכי איציק תסביר לנו איפה זה בהצעת החוק.

יצחק גלנטי: חבר הכנסת טאהא, בבקשה.

ואסל טאהא: אני מקבל את התיקון בתנאי ש- - -

יצחק גלנטי: איזה תיקון?

ואסל טאהא: סליחה, את ההצעה שהציע האוצר, אם יתוקן ב-6(א) בעניין טיפול בילדים מגיל 0 ל-18, ולא מגיל 7.

יאיר זילברשטיין: למעט ילדים שמקבלים טיפול שהוא שווה ערך מגורם אחר.

ואסל טאהא: כן, למעט ילדים שמקבלים טיפול.

נתן סמוך: אני הודעתי אתמול למרכז בריאות באגף תקציבים שהדבר שאנחנו מוכנים להסכים עליו זה למעט ילדים שמקבלים שירותים פארא רפואיים בגנים טיפוליים.

מלכי איציק: לא, זה להרע את התנאים.

נתן סמוך: את יכולה להגיד "לא", זאת הדרישה שלנו.

יצחק גלנטי: חבר הכנסת ואסל טאהא, האם ההצעה הזאת מקובלת עליך?

ואסל טאהא: לא.

ואסל טאהא: ההצעה שלי היא כך: למעט ילדים שמקבלים טיפול מכל גורם אחר.

קריאה: בסדר, זה מה שמקובל גם עלינו.

רן כהן: זאת ההצעה גם בשמי.

יצחק גלנטי: אני גם נוטה לקבל את הניסוח.

קריאות: - - -

נתן סמוך: אני רוצה להסביר לוועדה.

יצחק גלנטי: רבותי, אם לא יהיה פה שקט, כולם יוצאים ונשארים פה רק חברי כנסת.

יורם מרציאנו: בדיוק.

יורם מרציאנו: הייתי מציע שבשלב הזה כולם יצאו.

יורם מרציאנו: תנו לנו להצביע מהר, לגמור את זה.

קריאה: אבל, אתם יכולים לקלקל.

יורם מרציאנו: אנחנו לא מקלקלים.

יורם מרציאנו: אנחנו האחרונים לקלקל.

יצחק גלנטי: אני מבקש מהייעוץ המשפטי לקרוא את ההצעה מההתחלה, כולל התיקון האחרון שהוצע.

יצחק גלנטי: רבותי, אני מבקש שקט.

יצחק גלנטי: אני מבקש מהייעוץ המשפטי לקרוא את הצעת החוק המקורית.

יורם מרציאנו: האם מצביעים עכשיו?

יצחק גלנטי: כן.

יצחק גלנטי: אם כן, הצעת החוק המקורית, כולל בתוכה התיקון שמתייחס לכך שהילדים מגיל 0 - - -

נתן סמוך: אם קוראים את ההצעה המקורית התיקון שלהם כבר לא רלוונטי.

יצחק גלנטי: תודה.

יצחק גלנטי: גברתי, בבקשה.

שמרית שקד גיטלין: אני מקריאה את הנוסח שהתפרסם בחוברת הכחולה.

שמרית שקד גיטלין: "הצעת חוק ביטוח בריאות ממלכתי (תיקון מס' 37)(הרחבת השירותים הניתנים לילדים עם אוטיזם), התשס"ז-2007.

שמרית שקד גיטלין: תיקון התוספת השנייה 1.

שמרית שקד גיטלין: בחוק ביטוח בריאות ממלכתי, התשנ"ד-1994, בתוספת השנייה, בחלקה הראשון, בסעיף 20, בסופו יבוא: "(ד) בסעיף זה "נכויות סומטיות" – לרבות לקות הנובעת מאוטיזם או מהפרעה התפתחותית מורחבת (PDD).

שמרית שקד גיטלין: " זהו, עד כאן.

יצחק גלנטי: רבותי, אנחנו ניגשים להצבעה.

שמרית שקד גיטלין: מצביעים על ההצעה הזאת כמו שהקראתי אותה.

יצחק גלנטי: כן, מצביעים על ההצעה הזאת, אבל עם התיקון הזה.

שמרית שקד גיטלין: לא, התיקון הזה לא רלוונטי להצעה.

רן כהן: למה?

רן כהן: שמרית, זה כן.

יצחק גלנטי: למה זה לא רלוונטי?

נתן סמוך: התיקון של משרד האוצר בסעיף (א) הוא רלוונטי רק להצעת האוצר, כיוון שהצעת האוצר מדברת על הגבלת הזכות בגילאי 7 עד 18.

נתן סמוך: לגבי ההצעה המקורית, התיקון הזה הוא לא רלוונטי, כי התיקון הזה לא מוגבל מבחינה גילאית.

יצחק גלנטי: או,קיי - אז הוא לא מוגבל.

יצחק גלנטי: אם כן, אנחנו מצביעים על מה שהיועצת המשפטית כעת הקריאה, וזה הטופס הזה.

יצחק גלנטי: על זה אנחנו מצביעים.

רן כהן: אדוני היושב ראש, אני אגיד לך מה הבעיה.

רן כהן: כמובן אני רוצה להצביע בעד זה, ואני בטוח שגם חבר הכנסת ואסל טאהא היוזם הראשי בעניין.

רן כהן: הבעיה היא שאם זה עובר בניגוד לדעת הממשלה, אז זה לא יכול לעבור במליאת הכנסת, וזה בעיה גדולה.

רן כהן: לכן, צריך לתת איזשהו ביטוי להסכמה הזאת שניתנה כאן, והגיעו אליה.

רן כהן: אני מודה על האמת שאני עושה את זה חנוק, אבל מה אני יכול לעשות?

יצחק גלנטי: רגע, האם אתה מתכוון לקבל את ההצעה הזאת שהתקציב הזה יבוא על חשבון סל הבריאות?

רן כהן: בשום פנים ואופן.

קריאה: זה לא קשור אחד לשני.

קריאה: ברור שזה קשור אחד לשני.

יאיר זילברשטיין: עד כמה שאני מבין, אם יש הסכמה מקצועית, צריך להצביע על הנוסח של ההסכמה, ולא על הנוסח שאין עליו הסכמה.

נתן סמוך: - - -הממשלה מסכימה לזה?

נתן סמוך: שנציג האוצר יגיד.

נתן סמוך: הוא אמר שיש עמדה פורמאלית שהממשלה מתנגדת להצעת החוק.

נועם הויזליך: בתהליכי חקיקה יש פעמים שמגיעים להסכמה בין הגורמים הרלוונטיים הנוגעים לעניין, וזה המקרה.

נתן סמוך: כל משרד האוצר מסכים לזה.

נתן סמוך: נועם, לא, כי אם משרד האוצר מתנגד להצעה המקורית שהיא היחידה שעברה ועדת שרים לחקיקה – אגב, כשאתם מדברים על התנגדות של הממשלה, אתם מדברים על התנגדות עקב ערעור שלא נדון - - -

יצחק גלנטי: על זה הממשלה הסכימה.

נתן סמוך: ועדת שרים לחקיקה הסכימה, ועל זה אף אחד לא דן.

שמואל מירון: למה ממשחקי האגו שלכם צריכים לסבול ילדים אוטיסטים?

נתן סמוך: עם כל הכבוד לטענה הזאת, אני חושב שהיא לא ראויה לתשובה.

יצחק גלנטי: רבותי, זה לא הדיון – אני מבקש.

רן כהן: אני מבקש לדעת דבר אחד מהאוצר, אם מקבלים את הצעת הפשרה בנוסח המתוקן הזה – ואסל טאהא – האם זה בא בהסכמה עם הממשלה?

קריאה: יותר טוב מכלום.

רן כהן: אני שואל, האם הממשלה מסכימה?

נתן סמוך: - - -העמדה של הפורמאלית היא לא, תגידו את הדברים בהגינות.

יאיר זילברשטיין: העמדה הפורמאלית של הממשלה היא להתנגד להצעת החוק המקורית.

יאיר זילברשטיין: עם זאת, במשא ובמתן העמדה של האוצר היתה שניתן להגיע לפשרה המקצועית והמימונית כפי שהוצגה במכתב של אלו"ט לחבר הכנסת המציע, שזה כולל החלק המימוני.

שמרית שקד גיטלין: האם אתם עומדים מאחורי המכתב של אלו"ט?

יאיר זילברשטיין: כן.

שמרית שקד גיטלין: כלומר, התקציב יבוא מחשבון סל התרופות.

יאיר זילברשטיין: חלקו כן בפריסה לשנתיים, חלקו - - -

יורם מרציאנו: אדוני היושב ראש, אני לא אצביע על חוק שיוציא כסף מסל תרופות.

ואסל טאהא: על חשבון הסל אני לא מסכים.

יצחק גלנטי: זה לא על חשבון.

יורם מרציאנו: תצביע על המקורי.

קריאה: רבותי, זה על חשבון קופות החולים.

קריאה: אין שום - - -

יצחק גלנטי: אדוני, אני מבקש ממך.

יצחק גלנטי: עוד מילה אחת אתה בחוץ.

יצחק גלנטי: אני עובר להצבעה.

יורם מרציאנו: בהצבעה לא מדברים, אדוני היושב ראש.

יצחק גלנטי: חבר הכנסת מרציאנו, אני בינתיים מנהל את הישיבה.

יורם מרציאנו: אני עוזר לך.

יצחק גלנטי: תודה.

יצחק גלנטי: חברי הכנסת הנכבדים הוועדה קבעה כי מדובר בהצעת חוק שאיננה תקציבית.

יצחק גלנטי: על זה כבר יש החלטה קודמת.

יצחק גלנטי: כעת אנחנו מדברים על הצעת החוק הזאת כפי שהיועצת המשפטית שמרית קראה אותה, ונצביע עליה.

יצחק גלנטי: חבר הכנסת מרציאנו, מי בעד ההצעה הזאת?

יצחק גלנטי: מי נגד?

יצחק גלנטי: אין נגד, אין נמנעים.

יצחק גלנטי: הצעת החוק עברה.

ואסל טאהא: אני מבקש רביזיה.

יצחק גלנטי: שבו עוד רגע, יש בקשה לרביזיה.

יצחק גלנטי: רבותי, מי בעד הרביזיה ירים את ידו?

יצחק גלנטי: מי נגד?

יצחק גלנטי: הרביזיה נפלה.

נועם הויזליך: אנחנו רוצים להביע את הסתייגות שר האוצר.

שמרית שקד גיטלין: אם הם רוצים הסתייגות צריך להמשיך את הישיבה.

נועם הויזליך: אני רוצה להקריא את הסתייגות שר האוצר.

נועם הויזליך: אנחנו נקריא את הסתייגות שר האוצר באופן זריז.

שמרית שקד גיטלין: שנייה, נזכיר מה זה הסתייגות.

שמרית שקד גיטלין: יש נוסח של הצעת חוק.

שמרית שקד גיטלין: הסתייגות אומרת - - -

נועם הויזליך: במקום האמור בהצעת החוק יבוא: "בחוק ביטוח בריאות ממלכתי, התשנ"ד-1994, בתוספת השנייה – בחלק הראשון בפרט 20 (א) בסופו יבוא.

נועם הויזליך: ..."

שמרית שקד גיטלין: האם אתה מקריא את כל זה?

נועם הויזליך: כן, זה ההסתייגות.

נועם הויזליך: אם את חושבת שאפשר להגיש את זה ללא, אז אנחנו נגיש את זה ללא.

נועם הויזליך: זאת ההסתייגות.

יאיר זילברשטיין: הוא רוצה להגיש אותה כולל ההסכמות שיש בוועדה שזה 0 עד 18, למעט מי ש- - -

נועם הויזליך: כולל ההסכמות שהגענו אליהן עכשיו.

נועם הויזליך: "בחלק הראשון, בפרט 20(א) בסופו יבוא: (7) טיפול צוות רב מקצועי בילדים מגיל 7 עד גיל 18 שאובחן אצלם אחד מאלה: אוטיזם קלאסי, PDD NOS, ASPE

נועם הויזליך: RGER'S CHILDHOOD DISINTEGRATIVE , RETT'S.

נועם הויזליך: "

יצחק גלנטי: האם כולכם הבנתם?

יצחק גלנטי: אני לא הבנתי כלום.

שמרית שקד גיטלין: אתה מגיש הצעה לתיקון החוק.

שמרית שקד גיטלין: אם אתה מגיש הצעה לתקן את החוק, אנא תסביר לנו בבקשה את מה שהקראת.

שמרית שקד גיטלין: אנחנו רואים את זה פעם ראשונה.

נועם הויזליך: בסדר גמור.

נועם הויזליך: אני אגמור לקרוא את הכול, ואנחנו נסביר.

נועם הויזליך: אנחנו נסביר כשנגיע.

שמרית שקד גיטלין: אי אפשר, לא.

נועם הויזליך: אנחנו נסביר באופן מיידי, תני לי לגמור לקרוא את הדברים.

נועם הויזליך: אנחנו נסביר.

נועם הויזליך: "בחלק השני תחת הכותרת "שירותים בהשתתפות כספית עצמית של המבוטח", אחרי פרט 6 יבוא: טיפולים פארא רפואיים בילדים בעלי לקות אוטיסטית 6א.

נועם הויזליך: לעניין טיפול בילדים מגיל 7 עד גיל 18 שאובחן אצלם אוטיזם כאמור בפרט 20(א)(7):

נועם הויזליך: טיפול של צוות רב מקצועי יינתן תמורת השתתפות עצמית של המבוטח בסך 23 שקלים חדשים לטיפול.

נועם הויזליך: יתרת עלות הטיפול על חשבון הקופה עד לתעריף של משרד הבריאות.

נועם הויזליך: השתתפותה קופה תינתן לטיפול בידי כל אחד מאלה: פיזיותרפיסט, קלינאי תקשורת ומרפא בעיסוק.

נועם הויזליך: סך שעות הטיפול השבועיות שיינתנו לילד בכלל המקצועות האמורים יעמוד על 3.

נועם הויזליך: תיקון חוק ביטוח בריאות ממלכתי – תחילה והוראת מעבר – תחילתם של פרט 20(א)(7) בחלק הראשון לתוספת השנייה לחוק העיקרי, ושל פרט 6א בחלק השני לתוספת השנייה לחוק העיקרי, כנוסחם בסעיף 1 לחוק זה, יהיו ביום 1 בינואר 2009, ואולם – החל ביום 1 בינואר 2009 עד יום 31 בדצמבר 2009, יעמוד סך שעות הטיפולים לילד שיינתנו בכלל המקצועות כאמור בפרט 6א בחלק השני לתוספת השנייה לחוק העיקרי, כנוסחו בסעיף 1(2) לחוק זה, על שעתיים בשבוע.

נועם הויזליך: החל ביום 1 בינואר 2009 עד יום 31 בדצמבר 2011 תהיה רשאית קופת החולים לקבוע לגבי כלל המבוטחים או חלקם, או לגבי כל שעות הטיפול או חלקן, כי המבוטח יקבל החזר כספי כתחליף לשירות לכל אחת משתי שעות הטיפול כאמור בפסקה (1) בסכום שלא יעלה על 117 שקלים חדשים, בכפוף לשניים אלה: המבוטח הציג לקופה חשבונית המעידה על הוצאה בגובה הסכום האמור.

נועם הויזליך: הטיפול ניתן בידי אחד מבעלי המקצוע המנויים בפרט 6א בחלק השני לתוספת השנייה לחוק העיקרי, כנוסחו בסעיף 1(2) לחוק זה, שאושר מראש בידי הקופה כבעל הכשרה מתאימה למתן הטיפול הנדרש, ושאינו נכלל בהסדרים עם אותה קופה לעניין הטיפול האמור.

נועם הויזליך: " ולבקשתך, בהצעת חוק זו מוצע - - -

שמרית שקד גיטלין: זה לא עניין של בקשתי, זה עניין של הליך חקיקה ראוי.

נועם הויזליך: לפי הליך החקיקה.

נועם הויזליך: בהצעת החוק הזאת מוצע לעגן באופן מפורש בחוק ביטוח בריאות ממלכתי את מתן השירותים של קופות החולים לילדים בעלי לקות אוטיסטית – אוטיזם קלאסי – ושאר האבחונים.

יצחק גלנטי: סליחה, אדוני.

יצחק גלנטי: אני לא יודע מה זה אוטיזם קלאסי, ואוטיזם לא קלאסי.

נועם הויזליך: ושאר האבחונים השונים.

קריאה: תכתוב: הספקטרום האוטיזם.

שמרית שקד גיטלין: מדובר פה בהליך חקיקה.

שמרית שקד גיטלין: הסתייגות להצעת חוק זה בעצם הופך להיות חלק מהצעת החוק.

קריאה: זה לא ירע עם אף אחד.

קריאה: זה סך הכול מופיע ב- - -

קריאה: זה לא נכון.

שמרית שקד גיטלין: אנחנו מבקשים לדון בזה כפי שאנחנו דנים בכל חוק שמונח על שולחן הכנסת.

שמרית שקד גיטלין: גם כשאנחנו דנים במונחים רפואיים, אנחנו דנים בהם בצורה - - -

נועם הויזליך: נדמה לי שהמונחים הרפואיים האלה גם מופיעים בהצעת החוק המקורית – אם אני לא טועה.

שמרית שקד גיטלין: לא, לא.

נועם הויזליך: אלה האבחונים השונים של האוטיזם הקלאסי, ולכן מוצע בפרט 20(א) בפסקה (7) להוסיף את מתן השירותים בידי קופות החולים על-ידי טיפול של צוות רב מקצועי בילדים מעל גיל 7 עד 18.

נועם הויזליך: לגבי סעיף 6א בחלק השני, מוצע לקבוע את מהותו של השירות שיינתנו קופות החולים לילדים האוטיסטים.

נועם הויזליך: הקופות ייתנו טיפול של צוות רב מקצועי שכולל פיזיותרפיסט לענייני תקשורת, ומרפא בעיסוק.

תמי בן דוד יונה: ואם יש מחסור באנשי המקצוע האלה, למה הגבלתם את זה?

תמי בן דוד יונה: למה לא מקצועות פארא רפואיים?

נועם הויזליך: סך שעות הטיפול יעמוד על 3, וההשתתפות העצמית של ההורים תעמוד על 23 שקל.

נועם הויזליך: מאחר ומדובר בשינוי מהותי ביחס למצב הדברים שקיים כיום בפועל, מוצע לקבוע הוראת מעבר לפיה קופות החולים ייתנו את השירותים באופן הדרגתי במתכונת שציינו קודם, ולא באופן מיידי, כך שהחל מיום 1 בינואר עד 31 בדצמבר יעמוד סך שעות טיפול על שעתיים בשבוע ולא על שלוש כמו שהצענו לקבוע קודם.

נועם הויזליך: והחל מיום 1 בינואר 2009 עד 31 בדצמבר 2011, מוצע לקבוע כי המבוטח יוכל יהיה לקבל החזר כספי כתחליף לשירות ככל שהוא מבצע את השירות במקום אחר, בכפוף לשני תנאים שאנחנו הצענו לקבוע אותם בהצעה.

נועם הויזליך: האחד מהם הוא שהמבוטח הציג חשבונית שמעידה באמת על ההוצאה בפועל, ושהטיפול ניתן על-ידי בעלי המקצוע שציינו אותם קודם.

תמי בן דוד יונה: אבל, למה להתחיל כל כך מאוחר?

תמי בן דוד יונה: למה עוד שלוש שנים?

נתן סמוך: ממתי שר האוצר מנסח הצעת חוק עבור הממשלה ש- - -

נועם הויזליך: מדובר בהסתייגות של שר האוצר.

נתן סמוך: ההצעה נוגדת עקרונות יסוד של חוק ביטוח בריאות ממלכתי.

נתן סמוך: היא פוגעת בשוויון, היא הצעה שאי אפשר לקבל אותה.

נתן סמוך: עם כל הכבוד, לא כך מעבירים הצעות חוק ממשלתיות, וגם לא הסתייגות שמתחזה להצעת חוק, או הצעת חוק שמתחזה להסתייגות.

נתן סמוך: זה לא יכול להיות שתוגש הצעת חוק מפורטת שמתחזה להסתייגות שאף אחד לא דן בה.

נתן סמוך: מי הסמיך את שר האוצר להציע הצעת חוק שלא עברה שום גורם בממשלה?

יצחק גלנטי: רבותי, אני מבקש להירגע.

רן כהן: אדוני היושב ראש, אני רוצה להציע הצעה לסדר.

רן כהן: אנחנו אומנם נמצאים בלחץ זמן, אבל אי אפשר לקבל הצעת חוק כאשר משרד אחד עומד נגד משרד שני בממשלה לגבי תיקון שהוא בכל זאת משמעותי.

רן כהן: אני רוצה להציע – אם אתה מוכן לתת שלוש-ארבע שעות למשרדי האוצר והבריאות לבוא בדברים גם עם אלו"ט, ועם הנציגים האחרים, ולהביא נוסח הסתייגות מוסכם, רשום ומנוסח.

יצחק גלנטי: האם לגבי ההסתייגות, או לגבי הצעת החוק?

רן כהן: לגבי ההסתייגות.

רן כהן: אני אומר לך גם למה, אחרת ייווצר מצב שבו משרד אחד ממשלתי יעמוד נגד ההסתייגות הזה, ובזה נגמר העניין.

יצחק גלנטי: אבל, אתה יודע שזה דבר די מקובל במדינת ישראל שמשרד אחד נגד משרד אחר.

רן כהן: בסדר, אבל פה מדובר על דבר שהוא צריך לבוא גם כנוסח וגם כהסכמה.

רן כהן: אני למשל ניסיתי פה להבין את העניין 0 – 18, או 7 – 18.

רן כהן: אני מודה על האמת שהלכתי לאיבוד, כי אלו"ט אומרים לי 7 – 18, ומשרד הבריאות אומר לי 0 – 18.

רן כהן: תגיעו להסכמה.

רן כהן: אני חושב שהוועדה צריכה לומר להם דבר אחד ברור - זה לא יבוא על חשבון סל הבריאות.

רן כהן: הדבר השני, אף ילד שמקבל היום טיפול אסור שייפגע.

רן כהן: תביאו בבקשה נוסח שייתן מענה לשני הדברים האלה.

יצחק גלנטי: אני חושב שההצעה של חבר הכנסת רן כהן תהיה מקובלת גם עליך.

ואסל טאהא: כן, מקבל אותה.

ואסל טאהא: אני רוצה רק לקצוב להם זמן, אני לא רוצה שזה יימשך עוד ועוד.

יצחק גלנטי: לא, לא.

יצחק גלנטי: נציגי האוצר, כמה זמן נחוץ לכם?

יצחק גלנטי: חמש דקות?

יאיר זילברשטיין: אנחנו מעדיפים עד מחר.

קריאות: לא - היום, עכשיו, בשעה הקרובה.

קריאות: שלא יצאו מהבניין עד שיגיעו לפשרה.

יצחק גלנטי: רבותי, אני נותן לכם שעתיים להגיע לכלל הסכמה.

יצחק גלנטי: תודה רבה, הישיבה נעולה.